CELEX: 52005PC0289
Language: hu
Date: 2005-06-21
Title: Javaslat a Tanács (EK, EURATOM) Rendelete a Tanácsok 6/66/Euratom, 121/66/EGK rendeletének, a Tanácsok 7/66/Euratom, 122/66/EGK rendeletének és a Tanácsok 174/65/EGK, 14/65/Euratom rendeletének hatályon kívül helyezéséről

Fontos jogi nyilatkozat

|

52005PC0289

Javaslat a Tanács (EK, EURATOM) Rendelete a Tanácsok 6/66/Euratom, 121/66/EGK rendeletének, a Tanácsok 7/66/Euratom, 122/66/EGK rendeletének és a Tanácsok 174/65/EGK, 14/65/Euratom rendeletének hatályon kívül helyezéséről  /* COM/2005/0289 végleges */  

	[pic] | AZ EURÓPAI KÖZÖSSÉGEK BIZOTTSÁGA |Brüsszel, 21.6.2005COM(2005) 289 véglegesJavaslatA TANÁCS (EK, EURATOM) RENDELETEa Tanácsok 6/66/Euratom, 121/66/EGK rendeletének, a Tanácsok 7/66/Euratom, 122/66/EGK rendeletének és a Tanácsok 174/65/EGK, 14/65/Euratom rendeletének hatályon kívül helyezéséről(előterjesztő: a Bizottság)INDOKOLÁSA JAVASLAT KONTEXTUSA |A javaslat indokai és céljai A 2004. március 22-i 723/2004/EK, Euratom tanácsi rendelet módosította az Európai Közösségek tisztviselőinek személyzeti szabályzatáról, valamint a Közösségek egyéb alkalmazottainak alkalmazási feltételeit meghatározó 259/68/EGK, Euratom, ESZAK rendeletet. Hatályon kívül helyezte többek között a személyzeti szabályzat VII. mellékletének 14a. és 14b. cikkét, valamint VIII. mellékletének 39. cikkét. Ezek a cikkek a következőkre vonatkoztak: – A lakásbérleti támogatás és a közlekedési támogatás juttatása. A személyzeti szabályzat VII. melléklete 14a. és 14b. cikke végrehajtásának biztosítása végett a Tanácsok elfogadták a lakásbérleti támogatás fizetésére jogosító helyek jegyzékéről, a támogatás legmagasabb összegéről és a támogatás nyújtásának szabályairól szóló 6/66/Euratom, 121/66/EGK rendeletet, valamint a közlekedési támogatás fizetésére jogosító helyek jegyzékéről, a támogatás legmagasabb összegéről és a támogatás nyújtásának szabályairól szóló 7/66/Euratom, 122/66/EGK rendeletet. – A biztosításmatematikai értékek kiszámítására használt halálozási és fogyatékossági táblázatok és a várható illetménynövekedések költségvetési hatóságok által történő elfogadása. A biztosításmatematikai értékek kiszámításának e paramétereit a Tanácsok 174/65/EGK, 14/65/Euratom rendelete határozza meg, amelyet a személyzeti szabályzat VIII. mellékletének 39. cikke érvényesít. Mivel a fent említett rendeletek a személyzeti szabályzat felülvizsgálata után tárgytalanná váltak, érvénytelenítésre kerültek. Az egyértelműség és a jogbiztonság érdekében feltétlenül hatályon kívül kell őket helyezni. |Általános összefüggés A javaslat a személyzeti szabályzat reformja miatt elavulttá vált 84 végrehajtási rendelkezés hatályon kívül helyezését célzó művelet általánosabb keretébe illeszkedik. Az érintett rendelkezések közé tartozik még az intézmények közös szabályozása, általános végrehajtási rendeletek, bizottsági határozatok és az igazgatási vezetők következtetései. |Meglévő rendelkezések a javaslat területén A javaslat területén nincsenek meglévő rendelkezések (kivéve azokat, amelyeknek hatályon kívül helyezése javasolt). |Összhang az Unió egyéb szakpolitikáival és célkitűzéseivel A javaslat megfelel az átláthatóság és a jogbiztonság növelésére vonatkozó célkitűzésnek, az elavulttá vált törvényi rendelkezések feltétlen hatályon kívül helyezése által. |AZ ÉRDEKELT FELEKKEL FOLYTATOTT KONZULTÁCIÓ ÉS HATÁSVIZSGÁLAT |Konzultáció az érdekelt felekkel |Alkalmazott konzultációs módszerek, a célba vett fő ágazatok és a válaszolók általános profilja A javaslat a szakszervezetekkel és a szakmai szervezetekkel való együttműködés tárgyát képezte a személyzeti szabályzat 24b. cikke értelmében. A Bizottság személyzeti bizottságával és a személyzeti szabályzati bizottsággal (lásd a személyzeti szabályzat 10. cikkét) is konzultáltak. |A kapott válaszok és azok figyelembevétele módjának összefoglalása A megkérdezett felek kedvező véleménnyel voltak és nem javasoltak módosítást |A szakértői vélemények összegyűjtése és felhasználása |Nem volt szükség külső szakértők bevonására. |Hatásvizsgálat Az alternatív választási lehetőség a három kérdéses rendelet megtartása lenne, amely ellentétes volna a jogbiztonság és az átláthatóság növelésére vonatkozó célkitűzéssel. A javaslat hozzájárul az acquis communautaire „megtisztításához”, amelynek csak gyakorlati értékű rendelkezéseket kellene tartalmaznia. |A JAVASLAT JOGI ELEMEI |A javasolt intézkedések összefoglalása A személyzeti szabályzat reformja miatt elavulttá vált három tanácsi rendelet hatályon kívül helyezése. |Jogalap Az Európai Közösségek tisztviselőinek személyzeti szabályzata |A szubszidiaritás elve A javaslat olyan területet érint, amely a Közösség kizárólagos hatáskörébe tartozik. A szubszidiaritás elve ezért nem alkalmazható. |Az arányosság elve A javaslat megfelel az arányosság elvének a következő okokból: |A javaslat három rendelet törlését célozza, mely célkitűzést nem lehet egyszerűbb intézkedésekkel elérni. |A javaslat nem ró pénzügyi vagy adminisztratív terhet a Közösségekre vagy a tagállamokra. |Az eszközök megválasztása |Javasolt eszköz(ök): rendelet. |Egyéb eszközök nem lennének alkalmasak a következő okokból. Három rendelet hatályon kívül helyezéséről van szó, amelyet szükségszerűen rendelet formájában kell végrehajtani. |KÖLTSÉGVETÉSI KIHATÁSOK |A javaslat nincs kihatással a Közösség költségvetésére. |KIEGÉSZÍTő INFORMÁCIÓ |Egyszerűsítés |A javaslat egyszerűsíti a törvényi keretet. |A javaslat lehetővé teszi az acquis communautaire lerövidítését. |Érvényes törvényi rendelkezések visszavonása A javaslat elfogadása bizonyos törvényi rendelkezések visszavonásával jár. |1.  JavaslatA TANÁCS (EK, EURATOM) RENDELETEa Tanácsok 6/66/Euratom, 121/66/EGK rendeletének, a Tanácsok 7/66/Euratom, 122/66/EGK rendeletének és a Tanácsok 174/65/EGK, 14/65/Euratom rendeletének hatályon kívül helyezésérőlAZ EURÓPAI UNIÓ TANÁCSA,tekintettel az Európai Közösségek tisztviselőinek a 259/68/EGK, Euratom, ESZAK rendeletben[1] meghatározott személyzeti szabályzatára (a továbbiakban: személyzeti szabályzat), valamint egyéb alkalmazottainak alkalmazási feltételeire,tekintettel a Bizottság javaslatára,tekintettel a Személyzeti Szabályzati Bizottság véleményére,mivel:(1) A Tanácsok a lakásbérleti támogatás fizetésére jogosító helyek jegyzékéről, a támogatás legmagasabb összegéről és a támogatás nyújtásának szabályairól szóló, 1966. július 28-i 6/66/Euratom, 121/66/EGK rendelete[2] meghatározza a személyzeti szabályzat VII. melléklete 14a. cikke végrehajtásának szabályait. Tekintettel arra, hogy az utóbbi cikket az Európai Közösségek tisztviselői személyzeti szabályzatának, valamint a Közösségek egyéb alkalmazottai alkalmazási feltételeinek módosításáról szóló, 2004. március 22-i 723/2004/EK, Euratom tanácsi rendelet hatályon kívül helyezte, [3] a 6/66/Euratom, 121/66/EGK rendelet tárgytalanná vált.(2) Ugyanez érvényes a Tanácsok a közlekedési támogatás fizetésére jogosító helyek jegyzékéről, a támogatás legmagasabb összegéről és nyújtásának szabályairól szóló, 1966. július 28-i 7/66/Euratom, 122/66/EGK rendeletére[4] a személyzeti szabályzat VII. melléklete 14b. cikkében előírt, a közlekedési támogatás fizetése juttatásának végrehajtási szabályai vonatkozásában. Ezt a cikket a 723/2004/EK, Euratom rendelet szintén hatályon kívül helyezte.(3) Ugyanez érvényes a Tanácsok a Közösségek tisztviselőinek személyzeti szabályzatában előírt biztosításmatematikai értékek kiszámítására használt, halálozási és fogyatékossági táblázatok és a várható illetménynövekedések megállapításáról szóló, 1965. december 28-i 174/65/EGK, 14/65/Euratom rendeletére[5], amelyet a személyzeti szabályzat VIII. melléklete 39. cikke végrehajtásának biztosítása végett fogadtak el, és amely cikket a 723/2004//EK, Euratom rendelet szintén hatályon kívül helyezte.(4) Az egyértelműség és a jogbiztonság érdekében feltétlenül hatályon kívül kell helyezni a Tanácsok fentebb említett rendeleteit, melyek tárgytalanná váltak,ELFOGADTA EZT A RENDELETET:1. cikkA 6/66/Euratom, a 121/66/EGK, a 7/66/Euratom, a 122/66/EGK és a 174/65/EGK, 14/65/Euratom rendelet ezennel hatályát veszti.2. cikkEz a rendelet az Európai Unió Hivatalos Lapjában való kihirdetését követő hetedik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, -án/-én.a Tanács részérőlaz elnök [1] HL L 56., 1968.3.4., 1. o. A legutóbb a 31/2005/EK, Euratom rendelettel (HL L 8., 2005.1.12., 1. o.) módosított rendelet.[2] HL 150., 1966.8.12., 2749. o. A legutóbb a 3358/94/ESZAK, EK, Euratom tanácsi rendelettel (HL L 356., 1994.12.31., 1. o.) módosított rendelet.[3] HL L 124., 2004.4.27., 1. o.[4] HL 150., 1966.8.12., 2751. o. A legutóbb a 2460/98/EK, ESZAK, Euratom tanácsi rendelettel (HL L 307., 1998.11.17., 4. o.) módosított rendelet.[5] HL 226., 1965.12.31., 3309. o.